OpenLLM-France/wikimedia huggingface dataset:
# El Perich

Jaume Perich Escala, El Perich bezala ezaguna (Bartzelona, 1941eko azaroaren 5a - Mataró, 1995eko otsailaren 1a), kataluniar idazlea, marrazkilaria eta umorista izan zen. Era berean, honako frantziar komiki lanen itzultzaile lanak ere egin zituen: Asterix galiarra, Blueberry edota Achille Talon, besteak beste.

## Biografia

Umea zela oraindik, bere komiki propioak sortzen zituen eta 0,50 pezetaren truke alokatzen zizkien lanak bere lagunei.
1964an, Editorial Brugueran hasi zen lanean erredaktore moduan. 1966an, prentsako bere lehen komikia kaleratu zuen eta ordutik, besteak beste, La Soli, El Correo Catalán, La Vanguardia eta El Periódico de Catalunya egunkarietan aritu zen. Bestalde, Bang! aldizkaria sortzen ere lagundu zuen.
1971n, Autopista lana idatzi zuen, bertan bildu zituen egunkarietan politikarekin lotuta agertutako aforismoak, esaldi laburrak eta hitz-jokoak; bilduma hori urteko liburu salduena izan zen. Ondorengo urteetan, ezaugarri bertsuko beste 20 liburu argitaratu zituen, horien artean nabarmenena Noticias del 5º Canal saila.
Hermano Lobo (1972) aldizkari entzutetsuko sortzailea izan zen. Beranduago, Manuel Vázquez Montalbán eta Forgesekin batera, Por Favor aldizkari politikoa sortu eta zuzendu zuen. Halaber, bere lanak Muchas Gracias zein El Jueves aldizkari satirikoan ere argitaratu zituen.
Umorearekin lotutako talde erakusketa askotan parte hartu zuen, hala nola, Frantzian, Italian, Portugalen, Belgikan zein Alemanian edota hispanoamerikar herrialde gehienetan.
Anna Berinirekin ezkondu zen.
53 urte zituela hil zen Matarón, 1995eko otsailaren 1ean, hesteetako odol-jario baten ondorioz.
Bere omenez sortu zen Gat Perich Nazioarteko Umore Saria. Berau, Alt Empordá eskualdeko LLansá (Girona) udalerrian banatzen da urtero bere lagun eta lankideen artean.

## Bartzelonako Artxibo Historikoko Perich Fondoa

Jaume Perichen familiak Bartzelonako Artxibo Historikoari (AHCB) utzi zion 7.774 marrazki originalek osatutako dokumentu-funtsa, eta Bartzelonako Udalak "Sala Perich" izena jarri zion artxiboko grafiko kontsulta guneari.
AHCBren zaintzapean dagoen artxiboak bere garaian honako argitalpenetan agertutako marrazki originalak biltzen ditu: El Periódico (3.827), El Jueves (1.541), Interviu (883), La Vanguardia(112), Can-Can (14), Cuadernos para el Diálogo (50), DDT (11), Diario de Barcelona (31), Histeria (2), Jano (387), Mundo Diario (6), Opinión (3), Patio Trasero (4),Por Favor (56), Puta Mili (1), TBO (27), Tele/eXpres (89) edo Titanic (35). Era berean, zentsuratuak izan ziren hainbat lan ere biltzen ditu; edo TV3 Filiprim eta 3 i l'astròleg saioetarako sortuak izan zirenak zein argitaratugabeak, amaitugabeak edota identifikatugabeak; baita inolako irabazi asmorik gabe, aldarrikapenerako, kausa anitzen defentsan zein lagun edota ezagunen ospakizunetarako sortutakoak ere.

## Bibliografia

* Jesús Cuadrado (2000). De la historieta y su uso 1873-2000, Ediciones Sinsentido/Fundación Germán Sánchez Ruipérez
* Datuak: Q3033297
* Multimedia: Jaume Perich i Escala / Q3033297
# El Periódico de Aragón

El Periódico de Aragón Aragoiko (Espainia) bigarren egunkaririk irakurriena da, "Heraldo de Aragón"en ondoren.
1990ean sortu zuen Zaragozan "Grupo Zeta" taldeak, tartean "El Periódico de Catalunya" ere argitaratzen dutenak direnak. Egunkariaren lehen zuzendaria Miguel Angel Liso izan zen, eta 2003. urtetik Jaime Armengol da zuzendaria.

## Kanpo estekak

* (Gaztelaniaz) El Periódico de Aragón-en webgunea
* Datuak: Q2735252
# El Periódico de Catalunya

El Periódico de Catalunya Kataluniako egunkari bat da, Katalunian salduena eta Katalunian egindako bigarren salduena Espainian. 1978an sortu zen Bartzelonan, Antonio Asensio Pizarro-ren eskutik.
Edizio bat gaztelaniaz eta beste bat katalanez inprimatzen da.
Grupo Zetak argitaratzen du; egunkari berriak sortzen hasi da Espainian zehar El Periódico de Aragón eta El Periodico de Extremadura besteak beste. Politikoki ezkerrean kokatu ohi izan da.

## Kanpo estekak

* (Gaztelaniaz) El Periodico-ren webgunea
* Datuak: Q35638
* Multimedia: El Periódico de Catalunya / Q35638
# El Picazo

El Picazo Cuencako udalerria da, La Manchuela eskualdean dagoena.
2009ko urtarrilaren 1eko erroldaren arabera 790 biztanle zituen.

## Ikus, gainera

* Cuencako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1903585
* Multimedia: El Picazo / Q1903585
# El Perujo

El Perujo, Espainiako Kantabria autonomia erkidegoko Ampuero udalerrian dagoen herri bat da. 2017ko erroldaren arabera 20 biztanle zituen.
# El Peral

El Peral Cuencako udalerria da, Manchuela conquense eskualdean dagoena.
2009ko urtarrilaren 1eko erroldaren arabera 806 biztanle zituen.

## Ikus, gainera

* Cuencako udalerrien zerrenda

## Kanpo estekak

* Datuak: Q1902350
* Multimedia: El Peral / Q1902350
# Donald Tapia

Donald Tapia (Detroit, Michigan, Ameriketako Estatu Batuak, 1938ko urtarrilaren 12a - ) Ameriketako Estatu Batuetako enpresari bat da. 2019tik AEBko enbaxadorea da Jamaikan.

## Erreferentziak

* ↑ (Ingelesez) Hansen, Yvonne Wingett Sanchez and Ronald J.. «Which Arizona Republican donor did Trump just nominate to be U.S. ambassador to Jamaica?» The Arizona Republic (Noiz kontsultatua: 2020-11-04).
* ↑ (Ingelesez) «Ambassador Donald R. Tapia» U.S. Embassy in Jamaica (Noiz kontsultatua: 2020-11-04).

## Kanpo estekak

* Datuak: Q75994156
* Multimedia: Donald Tapia / Q75994156
# Donald Trumpen aurkako epaiketa New Yorken

New York Estatuko herria v. Donald J. Trump Ameriketako Estatu Batuetako presidente izandako Donald Trumpen aurkako epaiketa izan zen. Trumpek 34 kargu zituen merkataritza-erregistroen faltsifikazio delitu larriengatik, Stormy Daniels zinema pornografikoko aktorearen isiltasuna erosteko egindako ordainketekin lotuta. Manhattango barrutiko fiskalak 2016an bere negozioetako dokumentuak faltsutzea hauteskunde-gastu mugak gainditzeko, 2016ko Ameriketako Estatu Batuetako hauteskunde presidentzialetan ilegalki eragitea, eta zerga-iruzurra egitea leporatu zion. Karguek 20 urteko espetxealdi-zigorra izan dezakete gehienez, Trump bost karguren edo gehiagoren errudun deklaratzen badute, eta hala izan da.
Estatu Batuetako presidente ohiaren aurkako lehen salaketa Manhattango epaimahaiak onartu zuen 2023ko martxoaren 30ean. Trump Floridako bere egoitzatik New Yorkera joan zen 2023ko apirilaren 3an. Han, Manhattango fiskaltzaren aurrean aurkeztu zen, eta hurrengo egunean prozesatu zuten. Trumpek errugabea zela adierazi zuen, eta esan zuen 2024ko lehendakaritzarako hauteskundeetarako kanpaina egiten jarraituko zuela, errudun deklaratuko balute ere. Epaiketa 2024ko apirilaren 15ean hasi zen. 2024ko apirilaren 30ean, Trump bilakatu zen AEBko lehen presidentea auzitegi bati desmen egiteaz akusatu zutena, epaiketan parte hartu zuten pertsonei buruz hilaren hasieran egindako iruzkinen ondorioz.
2024ko maiatzaren 30ean Trump 34 delituren errudun zela adierazi zuten, delitu baten errudun gisa zigortzen duten historiako lehen AEBko presidente edo presidente-ohia delarik.

## Erreferentziak

* ↑ «Trump Hush-Money Case Timeline: What Led to Indictment - The New York Times» web.archive.org 2023-03-30 (Noiz kontsultatua: 2024-05-30).
* ↑ «Exclusive: Trump to be charged Tuesday with 34 felony counts, but spared handcuffs and mug shot» web.archive.org 2023-04-04 (Noiz kontsultatua: 2024-05-30).

## Kanpo estekak

* Datuak: Q117349399
* Multimedia: The People of the State of New York v. Donald J. Trump / Q117349399
# Donald William Kerst

Donald William Kerst (Galena, Illinois, 1911ko azaroaren 1a - Madison, Wisconsin, 1993ko abuztuaren 19a) estatubatuar fisikaria izan zen. Betatronen bilakaeran egindako lanengatik izan zen batez ere ezaguna (1940); tresna horrek elektroiak oso lastertasun handiz kitzikatzeko balio du, eta lehenengo partikula azeleragailutzat hartu izan da. Donald Kerst fisikako irakaslea izan zen Illinoisko Unibertsitatean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1240491
* Multimedia: Donald William Kerst / Q1240491
# Donald Where's Your Troosers?

Donald Where's Your Troosers? (euskaraz Donald Non Zaudek Hire Galtzak?), Eskoziako umorezko abesti herrikoi bat da. Hitzak Andy Stewart musikariak idatzi eta doinua Neil Grant musikariak konposatu zuen. 1960an hit gisa agertu eta 1961eko A Scottish Soldier diskoaren barnean argitaratu bezain azkar, Erresuma Batuko abesti sailkapenetako 37. postura eta Kanadako 1. postura iritsi zen. 1989an berrargitaratua izan zen.
Abestiak gaitzat galtzak jantzi beharrean kilt gonaz jantzita agertzen den Donald izeneko eskoziar gizasemea du.

## Kanpo estekak

* Donald Where's Your Troosers? abestiaren The Irish Rovers taldearen bertsioa entzungai, Youtube.com (Ingelesez)
* Datuak: Q5295306
# Donald Tusk

Donald Franciszek Tusk (, Gdansk, Polonia, 1957ko apirilaren 22 - ) 2007tik 2014ra Poloniako Lehen Ministroa izan zen. Plataforma Zibikoaren (polonieraz: Platforma Obywatelska) sortzaile eta idazkaria izan da. 2014ko abuztuaren 30ean Europako Kontseiluko lehendakari aukeratu zuten, urte bereko abenduaren 1ean hartuko duen kargua. 2019an Charles Michelek ordezkatu zuen karguan.
2007ko azaroaren 9an Lehen Ministro izendatu zuten eta azaroaren 16an kargua hartu zuen. 2007ko azaroaren 24n bere kabineteak konfiantza botoa jaso zuen Sejmean. Poloniako Hirugarren Errepublikako Lehen Ministroen artean denbora gehien egon dena da. 2011ko urrian ospatu ziren hauteskundetan gehiengoa lortu zuen eta, beraz, komunismoaren erorkeran ondotik bigarren aldiz aukeratu zuten Poloniako lehen ministro bakarra izan zen.
Bere lehen lan politikoak Gdańsken hasi zituen, Solidarność sindikatuan eta ikasle mugimenduan. 1991tik aurrera, eta lau urteko tartea kenduta, beti izan da ordezkaria Parlamentuan. 1997tik 2001era bitarte Senatuko ordezkaria izan zen. 2003ik 2007ra bitarte oposizioko buru izan zen.
2023ko abenduaren 13an koalizio-gobernu bateko lehen ministro izendatu zuten.
Kaxubiar gutxiengoko kidea da.

## Kanpo estekak

* Datuak: Q946
* Multimedia: Donald Tusk / Q946
# Donald ahatea

Donald ahatea (ingelesez Donald Duck) 1934ko ekainaren 9an Walt Disney ekoiztetxeak sortu eta gizaki itxura eta laranja koloreko mokoa, hankak eta oinak dituen ahate txuri bat irudikatzen duen marrazki bizidunetako pertsonaia bat da. Normalki marinel kamiseta eta kapelaz nahiz gorbata gorri batez jantzirik doa.
Fikziozko pertsonaia honen ezaugarri nabarmen eta ospetsuena bere ahoskera ulergaitz eta bitxia da, ahate baten moduko soinuaz nahastuta mintzatzen baita, bai eta bere izaera petral, odolbero, zalapartari eta bihurria. Izaeraz onberagoa eta lasaiagoa den bere adiskide Mickey Mouse saguarekin batera garai guztietako marrazki bizidunetako pertsonaia ospetsuenen arteak sailkatu ohi dira.
Mickey Mouse, Minnie Mouse, Daisy Ahatea, Scrooge McDuck eta Goofy eta Pluto txakurrekin batera Disneyren marrazki bizidunetako pertsonaia ospetsuenen zazpikotea osatzen du.

## Kanpo estekak

* Datuak: Q6550
* Multimedia: Donald Duck / Q6550
# Dominique Bidegarai

Dominique Bidegarai kaputxinoa (? – 1679), XVII. mendeko euskal hiztegigile eta gramatikagile bat izan zen. Pouvreauren Philotea itzulpenaren eliz-oniritzietako baten egilea ere bada (1664). Haren berri Dubaraten lanari esker dugu batez ere.
Nafarroako Estatuei aurkeztutako eskarien artean kaputxino honen zenbait diru eskari daude 1675-1679 tartean (hots, haren heriotza arte) lehenik euskara-latina-frantsesa zen hiztegi bat eta rudimens batzuk (euskaraz "hatsapenak" zeritzenak, hots, oinarrizko gramatika bat) argitaratzeko asmoz; gero hiztegiari gaztelania ere erantsi zion, laguntza errazago lortzekotan, nonbait.
Bidegarairen hiztegia 20 urteko lana izan zen, berak dioenez, eta Zuberoa, Nafarroa Behere eta Lapurdiko hitzak eta esamoldeak biltzen zituen. Euskal Herritik atera gabe haurrek zientzien giltza zen latina eskuratzeko pentsatua (helburu bera izango du beranduxeago Etxeberri Sarakoak ere).
Laguntza berandutu zen, eta egilearen heriotzak eta oinordekoen arteko arazoek ez zuten lagundu. Argitaragabe geratu zen, beraz, eta gaur egun galdutzat jotzen da, agian Paueko Kordeleruen Artxiboetako gainerakoekin Iraultzan galdurik.

## Erreferentziak

* ↑ Dubarat, Victor Pierre. (1914). «Le dictionnaire basque et les rudiments du P. Dominique Bidégaray, franciscain du Couvent de Pau: (1675-1679)» EINA (8): 6-16..
* ↑ Auñamendi Eusko Entziklopedia. Dominique Bidegaray. .
* Datuak: Q16516887
# Dominique Bulamatari

Dominique Bulamatari Kizayakana (Kinshasa, 1955eko ekainaren 4a – ibidem, 2024ko abuztuaren 26a) kongoar elizgizon katolikoa izan zen, 2009tik 2023ra Molegbeko apezpikua izan zena.

## Bizitza

1980ko apirilaren 20an apaiztu zen Kinshasako artxidiozesian. 1987tik 1989ra Joan XIII.a apaizgaitegiko errektorea izan zen.
1999ko urriaren 29an, Joan Paulo II.a aita santuak Kinshasako apezpiku laguntzaile eta Elephantaris in Mauretaniako apezpiku titular izendatu zuen. 2000ko urtarrilaren 30ean Frédéric Etsou-Nzabi-Bamungwabi kardinalak apezpiku ordenatu zuen.
2009ko azaroaren 14an, Benedikto XVI.a aita santuak Molegbeko apezpiku izendatu zuen.
2023ko abuztuaren 1ean, Frantzisko aita santuak bere erretiroa onartu zuen, Bulamatarik 75 urte bete baino lehen, gertatu ohi denaren aldean. 2024ko abuztuaren 26an hil zen Kinshasan, 69 urte zituela.

## Ondorengotza apostolikoa

* Scipione Rebiba kardinala
* Giulio Antonio Santorio kardinala (1566)
* Girolamo Bernerio kardinala (1586)
* Galeazzo Sanvitale artzapezpikua (1604)
* Ludovico Ludovisi kardinala (1621)
* Luigi Caetani kardinala (1622)
* Ulderico Carpegna kardinala (1630)
* Paluzzo Paluzzi Altieri Degli Albertoni kardinala (1666)
* Benedikto XIII.a aita santua (1675)
* Benedikto XIV.a aita santua (1724)
* Klemente XIII.a aita santua (1743)
* Marcantonio Colonna kardinala (1762)
* Hyacinthe-Sigismond Gerdil kardinala (1777)
* Giulio Maria della Somaglia kardinala (1788)
* Carlo Odescalchi kardinala (1823)
* Eugène de Mazenod apezpikua (1832)
* Joseph Hippolyte Guibert artzapezpikua (1842)
* François Richard de La Vergne kardinala (1872)
* Pietro Gasparri kardinala (1898)
* Clemente Micara artzapezpikua (1920)
* Jozef-Ernest van Roey kardinala (1926)
* Félix Scalais apezpikua (1953)
* Joseph-Albert Malula kardinala (1959)
* Frédéric Etsou-Nzabi-Bamungwabi kardinala (1976)
* Dominique Bulamatari apezpikua

## Erreferentziak

* ↑ (Frantsesez) «RDC: Mgr Bulamatari renonce au gouvernement pastoral de Molegbe» Vatican News 2023-08-01 (Noiz kontsultatua: 2024-08-27).
* ↑ (Frantsesez) Stentor. «Nécrologie : l'église catholique en deuil, Monseigneur Dominique Bulamatari n'est plus !» Opinion Info 2024-08-26 (Noiz kontsultatua: 2024-08-27).
* 1 2 3 4 (Ingelesez) «Bishop Dominique Bulamatari Kizayakana †» Catholic Hierarchy (Noiz kontsultatua: 2024-08-27).
* ↑ (Frantsesez) «Petite histoire du Grand Séminaire Saint Jean 23» Grand Séminaire de Théologie Saint Jean 23 (Noiz kontsultatua: 2024-08-27).
* ↑ (Frantsesez) Isenjia, Silas. «Le pape François accepte la démission d'un évêque de 68 ans en RD Congo» Aciafrique 2023-08-01 (Noiz kontsultatua: 2024-08-27).
* ↑ (Frantsesez) «Nord-Ubangi : décès à Kinshasa de l’évêque émérite du diocèse de Molegbe Mgr Dominique Bulamatari» MediaCongo.net 2024-08-26 (Noiz kontsultatua: 2024-08-27).

## Kanpo estekak

* Datuak: Q3035029
# Dominique Bozo

Dominique Bozo (Alençon, Orne, Frantzia, 1935eko urtarrilaren 28a - Paris, Frantzia, 1993ko apirilaren 28a) museo-arduradun frantsesa izan zen.

## Biografia

Louvreko Eskolan eta Parisko Unibertsitateko arte- eta arkeologia-institutuan egin zituen ikasketak. 1969tik aurrera, arte modernoko museo nazionaleko zuzendari izan zen, eta hainbat erakusketa antolatu zuen (besteak beste, Henri Matisseren marrazkiak eta eskulturak, 1975ean).
1976an, Picasso museoko antolamenduaren arduradun izan zen. 1984an, arte modernoko museo nazionaleko zuzendari izendatu zuten. New Yorkeko arte modernoko museoan ere lan egin zuen. Dimisioa eman zuen, eta lau urtez arte plastikoetako ordezkaritzarako aritu zen lanean. 1990ean, arte modernoko museora itzuli zen, eta, 1991n, bertako lehendakari izendatu zuten. Zentroaren alderdi administratiboa berritzea izan zuen helburu azken urteetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3035020
# Dominique Burukoa

Dominique Burukoa (Baiona, 1952ko maiatzaren 23a) euskal zuzendari artistiko eta musikagilea da.

## Biografia

Gazte gaztetik jazzari ekin zion, 1970eko hamarkadan Hot Club de la Côte basqueren presidentea zela jazz-ekitaldiak antolatu zituen. Filosofia ikasi zuen.
1978 eta 1985 artean Association pour la Diffusion et l'Animation Musicales en Pyrénées-Atlantiques (A.D.A.M.P.A.) zuzendu zuen. Gero, Donibane Lohizune, Ziburu eta Getarian egoitza zuen Abesbatzen festibala antolatu zuen.
Tronpetataria, 2001etik aurrera Just Friends Quintet taldean dabil, hiru disko egin dituena. 2007an Arnaud Labastierekin batera We'll be together again diskoa atera zuen.

## Diskografia

* Dominique Burukoa eta Arnaud Labastie, We'll be together again - Jazz aux Remparts (JAR 64018)
* Just Friends, These foolish things - autoekoizketa (2002)
* Just Friends, Just you, just me - Jazz aux Remparts (JAR 64015)
* Just Friends, Hit that jive, Jack - Jazz aux Remparts (JAR 64019)

## Bibliografia

* Anthologie bilingue de la poésie basque contemporaine, egile asko - J&D éditions (1988)
* Bertsularitza ou l'improvisation chantée en Pays Basque, Dominique Burukoa eta Daniel Landart - Centre Culturel du Pays Basque (1989)
* Bayonne, idazle asko - Atlantica (2003)
* À Feu et à sang Kristian Fredric - Pleine Lune
* Datuak: Q3035033
# Dominique Bona

Dominique Bona (Dominique Conte jaioa; Perpinyà, 1953ko uztailaren 29a) frantziar idazlea da, Frantses Akademiako kidea. Arthur Conte historilariaren alaba, hainbat sari lortu ditu.

## Lanak

* Les Heures volées, 1981.
* Argentina, 1984.
* Romain Gary, 1987
* Les Yeux noirs ou « les vies extraordinaies des sœurs Hérédia », 1989
* Malika, 1992
* Gala, 1994.
* Stefan Zweig, l'ami blessé, 1996.
* Le Manuscrit de Port-Ébène, 1998
* Berthe Morisot, le secret de la femme en noir, 2000
* Il n'y a qu'un amour, 2003
* La Ville d'hiver, 2005.
* Camille et Paul : La passion Claudel, 2006.
* Clara Malraux, 2010.
* Stefan Zweig, 2010.
* Deux sœurs: Yvonne et Christine 2012

## Kanpo estekak

* Datuak: Q3035010
* Multimedia: Dominique Bona / Q3035010
# El Robleko gudua

Robleko gudua, izen bereko pasabidean garatu zen, Itata ibaiaren gainean, 1813ko urriak 17an, hau da, Txileko Patria Zaharraren garaian eta El Roble etxaldearen mugen barruan, Clemente Lantañorena zena; gudu honetan borrokatu ziren, 800 gizonez osatutako abertzale indarrak, José Miguel Carrera jeneral buruzagiaren agindupean, eta 1.200 gizoneko gerrilla errealista bat, Clemente Lantaño eta Luis Urrejolaren agindupean.
# El Risitas

Juan Joya Borja, ezagunago El Risitas izengoitiarekin (Sevilla, Espainia, 1956ko apirilaren 5a - ibidem, 2021eko apirilaren 28a) espainiar umoregile eta aktorea izan zen, ezaguna Jesús Quinteroen saioetan agertzeagatik eta Santiago Seguraren Torrente 3: El protector filmean. Bere barre ezagunarengatik ospea jaso zuen, eta mundu osoan zehar meme bilakatu zen.

## Erreferentziak

* ↑ (Gaztelaniaz) Sevilla, Diario de. (2019-04-05). «El Risitas confirma que "los franceses están locos" (con él)» Diario de Sevilla (Noiz kontsultatua: 2021-04-28).
* ↑ Risitas y las paelleras. (Noiz kontsultatua: 2021-04-28).

## Kanpo estekak

* Datuak: Q18644113
* Multimedia: El Risitas / Q18644113
# El Robledo

El Robledo Ciudad Realgo udalerria da, Montes de Toledo eskualdean dagoena.
2009ko urtarrilaren 1eko erroldaren arabera 1.309 biztanle zituen.

## Ikus, gainera

* Ciudad Realgo udalerrien zerrenda

## Kanpo estekak

* (Gaztelaniaz) udalaren webgunea.
* Datuak: Q643808
* Multimedia: El Robledo (Ciudad Real) / Q643808
# El Rocíoko erromeria

El Rocíoko erromeria (gaztelaniaz: Romería de El Rocío) Espainiako erromesaldirik garrantzitsuena da. Erromeria urtero ospatzen da, mendekoste asteburuan, El Rocíoko amabirjinaren omenez. Asteburu horretan El Rocío herrixkan (Almonte, Huelvako probintzia) ehunka mila erromes elkartzen dira.

## Kanpo estekak

* El Rocío: jaia eta debozioa Guiarepsol.com
* (Gaztelaniaz) Rocio.com
* (Gaztelaniaz) Almonteko anaidiaren webgunea
* Datuak: Q1324590
* Multimedia: Pilgrimage of El Rocio / Q1324590
# El Ronquillo

El Ronquillo Sevillako udalerria da, Sierra Norte eskualdean dagoena.
2009ko urtarrilaren 1eko erroldaren arabera 1.424 biztanle zituen.

## Ikus, gainera

* Sevillako udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q645364
* Multimedia: El Ronquillo / Q645364
# El Rio (Kalifornia)

El Rio Ameriketako Estatu Batuetako erroldak esleitutako leku bat da. Ventura konderrian dago, Kalifornia estatuan. 7.037 biztanle ditu, 5,241815 kilometro koadroko azaleran banatuta.

## Ikus, gainera

* Ventura konderria

## Kanpo estekak

* Datuak: Q2796218
# El Rocío

El Rocío Espainiako herrixka da, Almonte udalerrian dagoena. Doñana natura parkeaz inguraturik, urtero bertan El Rocíoko erromeria ospatzen dute. Une horietan bere 1.635 biztanlek milioi bat erromes inguru hartzen dute.

## Erreferentziak

* ↑ José Andrés Gallego, Antón M. Pazos,. (1999). La Iglesia en la España contemporánea. 2 Encuentro, 264 or. ISBN 9788474905205..

## Kanpo estekak

* Datuak: Q3277375
* Multimedia: El Rocío / Q3277375
# El Romeral

El Romeral Toledoko udalerria da, La Mancha eskualdean dagoena.
2009ko urtarrilaren 1eko erroldaren arabera 789 biztanle zituen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1656613
* Multimedia: El Romeral / Q1656613
# El Rosario

El Rosario Tenerife uhartean eta Santa Cruz Tenerifeko probintzian kokatzen den udalerri kanariarra da. Udal-hiriburua La Esperanza da, itsas mailatik 900 metrotara dagoena.
Arrosarioa oso udalerri anitza da ezaugarri fisiografikoei eta giza ezaugarriei dagokienez, La Esperanzako lautadetatik Tabaibako kostalderaino. Udalerria Santa Cruz Tenerifeko metropoli-eremuaren zati da, San Cristóbal de La Laguna, Tegueste, Tacoronte, El Sauzal eta Santa Cruz Tenerifekoa berarekin batera. Metropoli-eremu horrek 449.472 biztanle baino gehiago ditu.

## Historia

Udalerria kokatuta dagoen zonaldea guantxe herriaren agintaldiaren garaitik bizi da, Guimarreko mentzeierriaren parte izanda. XVI. mendean herria populatu zenetik, La Esperanzari sagaratutako ermita bat egon zen. Ondoren, Coronado familiak hala aginduta, San Joan Ebanjelariari eskaini eraikin berri bat eraiki zuten. Une horretan El Rosario errege-alkate bat izaten hasi zen.
1813an Cádizko konstituzioa jarraituz, udalerri bilakatu zen, La Esperanzan hiriburua zuelarik. 1972an, El Rosariok bere lurraldearen eta biztanleriaren zati handi bat Santa Cruz Tenerifekoa hiriburuari utzi zizkion.

## Biztanleriaren bilakaera

| Urtea | Biztanleria |
| 1991 | 8.103 |
| 1996 | 10.880 |
| 2001 | 13.462 |
| 2002 | 13.718 |
| 2003 | 14.862 |
| 2004 | 15.542 |
| 2005 | 16.024 |
| 2013 | 17.465 |

## Klima

Datu klimatikoak (La Esperanza (1982-2012)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 14.2 | 14.5 | 15.9 | 16.5 | 17.9 | 20.1 | 23.0 | 24.1 | 22.5 | 20.6 | 17.2 | 14.9 | 18.5 |
| Batez besteko tenperatura (ºC) | 11.1 | 11.3 | 12.4 | 12.9 | 14.2 | 16.3 | 18.9 | 19.6 | 18.6 | 16.8 | 14.4 | 11.8 | 14.9 |
| Batez besteko tenperatura minimoa (°C) | 8.0 | 8.2 | 8.9 | 9.3 | 10.6 | 12.6 | 14.9 | 15.2 | 14.8 | 13.1 | 11.1 | 8.8 | 11.3 |
| Pilatutako prezipitazioa (mm) | 85 | 64 | 62 | 35 | 19 | 7 | 2 | 4 | 14 | 54 | 105 | 105 | 556 |
| Iturria: Climate-data.org ||||||||||||||

## Erreferentziak

* ↑ Clima: La Esperanza. .

## Kanpo estekak

* (Gaztelaniaz) El Rosarioko Udalaren webgunea
* Datuak: Q176624
* Multimedia: El Rosario (Tenerife) / Q176624